**NOTA INFORMATIVĂ**

**a proiectului Hotărîrii Guvernului cu privire la**

**modificarea Anexei la Hotărîrea Guvernului nr. 816 din 11 noiembrie 2015**

În temeiul art. 114 alin. (10) din Codul educaţiei al Republicii Moldova nr.152 din 17 iulie 2014 (Monitorul Oficial al Republicii Moldova din 24 octombrie 2014, nr. 319-324, art. 634), Ministerul Educației promovează proiectul de modificarea a Anexei la Hotărîrea Guvernului nr. 816 din 11 noiembrie 2015.

**Argument.** Pe parcursul elaborării proiectului Hotărîrii de Guvern *Cu privire la acordarea dreptului de organizare a studiilor superioare de doctorat instituțiilor de învățămînt superior, consorțiilor, parteneriatelor naționale și internaționale*, publicat în Monitorul Oficial al Republicii Moldova, 2015, nr. 306-310, art. 909, s-a comis o eroare în completarea Anexei, versiunea română, unde pentru programul de doctorat „**242.01. Teoria mașinilor, mecatronică”**, pentru care s-a solicitat autorizare de funcționare provizorie în cadrul Școlii doctorale Inginerie Mecanică, Industrială şi Transporturi a Universității Tehnice a Moldovei, a fost indicat un alt program **„242.01. Teoria mașinilor, mecatronică (transmisii planetare procesionale)”**. În calitate de argument a erorii comise poate fi invocată varianta rusă a Anexei vizate, unde denumirea programului de doctorat este indicată în conformitate cu solicitarea Universității Tehnice a Moldovei.

**Esenţa proiectului.** Prin proiectul de modificare a Anexei la Hotărîrea Guvernului nr. 816 din 11 noiembrie 2015, Ministerul Educației propune corectarea denumirii programului de doctorat în conformitate cu solicitarea Universității Tehnice a Moldovei. Astfel, programului de doctorat „242.01 Teoria mașinilor, mecatronică (transmisii planetare procesionale)” va fi substituit cu programul „242.01. Teoria mașinilor, mecatronică”.

**Argumentarea economico-financiară**. Corecțiile operate se încadrează în limita bugetului aprobat.

**Impactul proiectului**. Prin modificarea Anexei la Hotărîrea de Guvern nr. 816 din 11 noiembrie 2015 va fi indicată denumirea corectă a a programului de doctorat și i se va acorda Universității Tehnice a Moldovei, în calitate de beneficiar al normei propuse, dreptul de a organiza studii superioare de doctorat la programul de doctorat pretins.

**Ministru Corina FUSU**